บาทเปิด 31.38 บาทต่อดอลลาร์ แข็งค่า
เงินบาทเปิดตลาด 31.38 บาทต่อดอลลาร์ แข็งค่า หลังตัวเลขเศรษฐกิจสหรัฐฯกดดอลลาร์อ่อน
9 เม.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 31.38 บาท/ดอลลาร์ แข็งค่าจากเย็นวานนี้(8เม.ย.) ที่ปิดตลาดที่ระดับ 31.46 บาท/ดอลลาร์
เงินบาทเช้านี้ปรับตัวแข็งค่าจากเมื่อเย็นวาน เป็นผลจากดอลลาร์สหรัฐอ่อนค่า หลังเมื่อคืนนี้มีรายงานข้อมูลผู้ขอรับสวัสดิการวางงานรายสัปดาห์ปรับตัวสูงเกินคาด ขณะที่ราคาทองคำในตลาดโลกปรับตัวสูงขึ้น จึงอาจมี flow จากฝั่งของผู้ส่งออกในการขายดอลลาร์ โดยคืนนี้ ต้องติดตามการรายงานดัชนีราคาผู้ผลิตสหรัฐเดือนมี.ค.
"ข้อมูลผู้ขอรับสวัสดิการว่างงานสูงเกินคาด ราคาทองคำขึ้น อาจมี flow ส่งออก ขายดอลลาร์" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.30.31-45 บาท/ดอลลาร์